**R O M Â N I A**



**MINISTERUL EDUCAŢIEI NAȚIONALE ŞI CERCETĂRII ŞTIINŢIFICE**

**INSPECTORATUL ŞCOLAR AL JUDEŢULUI SĂLAJ**

**Loc. Zalău, str. Unirii, nr. 2, Tel: 0260-661391, Fax.: 0260-619190**

**E-mail:** [**isjsalaj@isj.sj.edu.ro**](mailto:isjsalaj@isj.sj.edu.ro)

**EVALUAREA NAŢIONALĂ 2016**

**Luni, 27 iunie 2016, se dă startul Evaluării Naţionale pentru absolvenţii clasei a VIII-a. În judeţul Sălaj, s-au înscris la acest examen 1. 996 elevi (faţă de 2.133 , în anul 2015). Pentru buna desfăşurare a Evaluării Naţionale, au fost deja pregătite 57 Centre de Examen, 44 Centre de Comunicare şi un Centru Zonal de Evaluare (Colegiul Tehnic ”Alesandru Papiu Ilarian” Zalău).**

**Probele scrise se vor desfăşura, după următorul calendar:**

**27 iunie 2016, Limba şi literatura română;**

**28 iunie 2016, Limba şi literatura maternă;**

**29 iunie 2016, Matematică**

**Toate probele scrise vor începe la ora 9, elevii având la dispoziţie două ore pentru rezolvarea subiectelor.**

**Principala noutate, faţă de anul trecut, o reprezintă faptul că lucrările absolvenţilor sălăjeni vor fi transportate şi evaluate în alt judeţ, aşa cum s-a procedat, pentru prima dată, la Examenul de Bacalaureat Naţional din 2015. La rândul său, judeţul Sălaj va prelua şi corecta lucrări dintr-un alt judeţ, probabil, limitrof.**

**Primele rezultate vor fi afişate, în data de 1 iulie 2016, când vor fi depuse şi eventualele contestaţii. Rezultatele finale, după soluţionarea contestaţiilor, urmează să fie afişate, pe 5 iulie 2016.**

**Datorită transportării, preluării şi evaluării lucrărilor într-un alt judeţ este posibil ca afişarea rezultatelor să fie decalată cu o zi.**

**Marcel Lucaciu,**

**purtător de cuvânt al Inspectoratului Şcolar Judeţean Sălaj**